Põhja prefektuuri pressiesindaja Aleksandra Solntseva ütles ERRi Uudistele , et politsei- ja piirivalveameti kodakondsus- ja migratsiooni osakond on teadlik Helsingi linnavõimude ja seal elanud Rumeenia kodanikest mustlaste kodumaale naasmise kokkuleppest.

Solntseva sõnul on Rumeenia kodanikud ühtlasi ka Euroopa Liidu kodanikud ja võivad ELi territooriumil vabalt liikuda. «Seaduse mõttes tähendab see seda, et Eestisse saabumisel võivad nad elada riigis 90 päeva poole aasta jooksul,» märkis ta ja lisas, et kui mustlased selle aja jooksul oma elukohta ei registreeri, peavad nad Eestist lahkuma.